cyanic-selkie/wikianc huggingface dataset:
კარსტული ძაბრი
მინი|კარსტული ძაბრი სერბეთში მინი|კარსტული ძაბრი მინი|ერწოს ტბა კარსტული ძაბრი (აგრეთვე ცნობილი როგორც დოლინა ან წკვარამი) — ბუნებრივი წარმოშობის სხვადასხვა სიდიდისა და ფორმის დახშული ღრმული, რომელიც წარმოადგენს პონორის გაფართოებულ პირს; წარმოიქმნება ძაბრწარმოქმნის სტადიაში, ესე იგი, პონორწარმოქმნის სტადიის შემდეგ, კირქვების, თაბაშირის, ქვამარილის გახსნისა და გამოტუტვის შედეგად.
კარსტული ძაბრები ფართოდ არის გამოხატული საქართველოშიც და დაკავშირებულია მხოლოდ კარსტთან. ზოგიერთ შემთხვევაში იგი ტბებითაა დაკავებული. მაგ., ერწოს ტბას უკავია ოთხი, ხოლო დევის ტბას ორი კარსტული ძაბრი. კარსტული ძაბრები გვხვდება აგრეთვე ასხისა და არაბიკის მასივებზე, ჭიათურის პლატოზე და სხვა. საქართველოს ჩრდილო-დასავლეთ მხარეში, კერძოდ აფხაზეთში, არაბიკისა და ბზიფის მოვაკებაზე დაკარსტულობის ინტენსივობის მაჩვენებელია ძაბრების ხშირი ქსელი, ასე, მაგ., არაბიკის დიდვაკეზე კვადრატულ კილომეტრზე საშუალოდ 85-90, ხოლო ბზიფის თხემის მოვაკებაზე 210-220 ძაბრი მოდის. უფრო დაბალ ჰიფსომეტრიულ დონეზე მდებარე მამძიშხის თხემური მოვაკება, იმერეთის პლატოს რიგი რაიონები, „ვაკეტყე“, ბუჯასსათავის რაიონი და სხვა გამოირჩევიან აგრეთვე ძაბრების სიმჭიდროვით.
ზოგიერთი კარსტული ძაბრი, რომელიც წარმოიქმნა ზღვის დონის დაბალ საფეხურზე პლეისტოცენის განმავლობაში და რომელიც ამჟამად ნახევრადაა წყლით ამოვსებული ცნობილია სენოტის სახელწოდებით. დასავლეთ ევროპაში კარსტულ ძაბრს დოლინებს უწოდებენ. ამ შემთხვევაში, ტერმინი „დოლინა“ ნებისმიერი ფორმის, სიდიდის და გენეზისის კარსტული ძაბრის სლოვაკური სახელწოდებაა.
სქოლიო
კატეგორია:რელიეფის კარსტული ფორმები
The Magician's Birthday
The Magician's Birthday — ბრიტანული როკ-ჯგუფ Uriah Heep-ის მეხუთე სტუდიური ალბომი. გამოიცა 1972 წლის ნოემბერში. აშშ-ის ჩარტებში წარმატება იქონიეს სიმღერებმა „Blind Eye“ (#97) და „Sweet Lorraine“ (#91).
სერტიფიცირებები
!scope="row"| მსოფლიო:
სქოლიო
კატეგორია:Uriah Heep-ის ალბომები კატეგორია:1972 წლის ალბომები კატეგორია:ალბომები როჯერ დინის გარეკანის დიზაინით კატეგორია:ალბომები ჯერი ბრონის პროდიუსერობით კატეგორია:Bronze Records-ის ალბომები კატეგორია:Mercury Records-ის ალბომები
მონტანა
მონტანა (Montana) — შტატი აშშ-ში. მდებარეობს მთიან რეგიონში. სახელი ესპანურად „მთიანს“ ნიშნავს. მონატანა 1740 წელს გამოკვლეულ იქნა ფრანგი ვერენდრიეს მიერ. 1809 – შეიქმნა პირველი დასახლებები. მე-19 ს-ში მონტანას ოქროს მაძიებლები მოაწყდნენ. 1864 – აშშ-ს ტერიტორია. 1867-1877 – ომები ინდიელებთან. 1889-დან შტატი.
მონტანას ესაზღვრება კანადის პროვინცია ალბერტა და სასკაჩევანი, ჩრდილოეთ დაკოტა, სამხრეთ დაკოტა, უაიომინგი და აიდაჰო. მოქმედებს უმაღლესი საგანმანათლებლო დაწესებულებები: მონტანას უნივერსიტეტი (დაარსებულია 1893 წ.) და მონტანას სახელმწიფო უნივერსიტეტი (1893).
სქოლიო
კატეგორია:აშშ-ის შტატები
აფროტროპიკის ოლქი
ლიტერატურა
კატეგორია:ბიოგეოგრაფიული ოლქები კატეგორია:ბიოგეოგრაფია
აფხაზეთის რესპუბლიკის საპარლამენტო არჩევნები (1996)
აფხაზეთის რესპუბლიკის საპარლამენტო არჩევნები 1996 წელს — სეპარატისტული, აფხაზეთის დე ფაქტო რესპუბლიკის უმაღლესი საკანონმდებლო ორგანოს რიგით პირველი არჩევნები, რომელიც ჩატარდა 1996 წლის 23 ნოემბერს (მეორე ტური — 7 დეკემბერს). ქართული მხარემ არჩევნების პარალელურად ჩაატარა აღნიშნული არჩევნების საწინააღმდეგო გამოკითხვა-პლებისციტი, რომელზე ამომრჩეველთა დიდმა ნაწილმა საკუთარი პროტესტით იურიდიულად გააუქმა აღნიშნული არჩევნების მსვლელობაც და შედეგებიც.
საპარლამენტო არჩევნები
არჩევნების მიზანი იყო შეცვლილიყო აფხაზეთის ასსრ-ის უზენაესი საბჭო აფხაზეთის რესპუბლიკის პარლამენტით.
არჩევნები გაიმართა ორ ტურად. კანდიდატებს გასასვლელად უნდა მოეგროვებინათ 50% მეტი ხმა, წინააღმდეგ შემთხვევაში ინიშნებოდა მეორე ტური. ამომრჩევლებს უნდა გადაეხაზათ ყველა, მათთვის სასურველის კანდიდატის გარდა
თავდაპირველად, 35 სადეპუტატო მანდატისთვის კანდიდატთა რაოდენობა შეადგენდა 85, საიდანაც 3 ქართველი იყო, მაგრამ შემდგომ შეიცვალა და შემცირდა 78 კანდიდატამდე, სადაც უკვე 2 ქართველი მონაწილეობდა ყველა კანდიდატი იყო დამოუკიდებელი. .
არჩევნების პირველ ტურში 35 დან 30 ადგილი იქნა დაკავებული. რომელშიც 19 აფხაზი, 4 რუსი, 3 სომეხი, 2 ქართელი, 1 ბერძენი და 1 ყაბარდოელი იყო. ამომრჩეველთა ოდენობა 81 % შეადგინა.
გამოკითხვა-პლებისციტი
სეპარატისული მთავრობის მიერ ჩატარებული საპარლამენტო არჩევნების პარალელურად, 31 ოქტომბერს საქართველოს რესპუბლიკის პრეზიდენტის ედუარდ შევარდნაძის ბრძანებულებით, არჩევნების დღეს დევნილ მოსახლეობაში ასევე დაინიშნა საერთო-სახალხო გამოკითვა-პლებისციტი. ბრძანებულების მიხედვით აფხაზეთის ლტოლვილთა მოსახლეობის არჩევნების მიმართ აზრის გამოკითხვის მიზნით „რეფერენდუმის შესახებ“ საქართველოს 1996 წლის 15 მაისის კანონის საფუძველზე:
საზღვარგარეთ საარჩევნო ყუთები გაიხსნა მოსკოვში, სანქტ-პეტერბურგში, პოდოლსკში და სოჭში, კიევში, ტრაპიზონში, მინსკში, ერევანში, საბერძნეთსა და ისრაელში საქართველოს მთავრობამ განაცხადა, რომ აფხაზეთიდან ლტოლვილთა 99% პროტესტს უცხადებს აფხაზეთში არჩევნების ჩატარებას მათ უკან დაბრუნებამდე.
1996 წლის 28 ნოემბერს საქართველოს ცენტრალურმა საარჩევნო კომისიამ გამოაქვეყნა აფხაზეთის ავტონომიური რესპუბლიკიდან დევნილ და ლტოლვილ ამომრჩეველთა პლებისციტის შემაჯამებელი ოქმი.
საქართველოს ცენტრალურმა საარჩევნო კომისიამ ა. წ. 28 ნოემბრის სხდომაზე შეაჯამა 1996 წლის 23 ნოემბერს გამართული აფხაზეთის ავტონომიური რესპუბლიკიდან დევნილ და ლტოლვილ ამომრჩეველთა პლებისციტის შედეგები და „რეფერენდუმის შესახებ“ საქართველოს ცნობის 27-ე მუხლის მე-3 პუნქტის შესაბამისად დაადგინა შემდეგი შედეგები :
სქოლიო
კატეგორია:აფხაზეთის რესპუბლიკა
დემანტოიდი
შემადგენლობა
დემანტოიდის შეფერილობა გამოწვეულია რკინისა და ქრომის მინაერთებით. ხოლო დემანტოიდის ყვითელი ფერი ტიტანის შეერთების მიზეზია. მის წახნაგებზე შუქის თამაში მსგავსია ალმასისა, ხელოვნური განათება ოპტიკურ ეფექტს აორმაგებს. გვხვდება დემანტოიდები „კატის თვალის“ ეფექტით, რაც ბოჭკოვანი ჩანართების შედეგია. არსებობს ასევე ოქროს „ნაპერწკლებით“.
დემანტოიდის მაქსიმალური მოპოვება დაიწყო 1913 წელს და 104 კგ შეადგინა. საიუველირო ხარისხის კრისტალებიდან 5 მმ-ზე მეტი ძალიან ცოტა აღმოჩნდა, ხოლო 10 მმ-იანი კრისტალები დღემდე უნიკალურად ითვლება. დემანტოიდის ყველაზე დიდი კრისტალის ზომაა: 252,5 და 149,0 კარატი.
ისტორია
დემანტოიდი პირველად აღმოაჩინეს 1874 (1853?) რუსეთის ტერიტორიაზე, ცენტრალურ ურალში, მდინარე ბობროვკის სანაპიროზე, ეკატერინბურგის შორიახლოს, სოფელ პოლდნევაიაში და აქედან წამოვიდა მისი ალტერნატიული სახელწოდებები: „ბობროვკის ძოწი“, „ურალის ზურმუხტი“ და „ურალის ქრიზოლითი“. მოგვიანებით დემანტოიდის მოპოვება დაიწყეს კამჩატკაზეც. 1990 წელს ნამიბიაში აღმოაჩინეს დემანტოიდის საბადო.
კატეგორია:ძვირფასი თვლები
ალალინის მყინვარი
ალალინის მყინვარი (Allalingletscher) — 6 კილომეტრი სიგრძის მყინვარი (2005) პენინის ალპებში, შვეიცარიის ვალეს კანტონში, ალალინჰორნის მთის სიახლოვეს. 1973 წელს მისი ფართობი 9,9 კმ² იყო. მყინვარს დასავლეთიდან ესაზღვრება ალალინჰორნი, რიმპფიშჰორნი და შტრალჰორნი. შერწყმული არაა ფეეს მყინვართან, რომელიც ალალინჰორნის ჩრდილოეთ კალთაზე მდებარეობს.
Inquisitor minimarus
Inquisitor minimarus — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
შარლ გუნო
1836-1838 წლებში პარიზის კონსერვატორიაში სწავლობდა. ჟაკ ფრანსუა ჰალევისთან (კონტრაპუნქტი და ფუგა), ფერდინანდო პაერთან და  ჟან ფრანსუა  ლესიუერთან (კომპოზიცია). 1839 მისმა კანტატა „ფერნანმა“ რომის დიდი პრემია დაიმსახურა. 1845-1852 მუშაობდა პარიზის ერთ-ერთ ეკლესიაში ორგანისტად და კაპელმეისტერად. 1852-1860 სათავეში ჩაუდგა პარიზის „ორფეონს“ (საგუნდო საზოგადოებათა გაერთიანება). 1870-1875 ცხოვრობდა ლონდონში, სადაც დააარსა საზოგადოება „გუნოს გუნდი“ (ამჟამად „სამეფო საგუნდო საზოგადოება“). 1850 გუნომ დაწერა პირველი ოპერა „საფო“, სხვა ოპერებია: „ძალად ექიმი“ (1857), „ფილემონი და ბაეკიდა“ (1859), „საბის დედოფალი“ (1861), „რომეო და ჯულიეტა“ (1865), განსაკუთრებული წარმატება მოიპოვა ლირიკულმა ოპერა „ფაუსტმა“ (იოჰან ვოლფგანგ ფოეთეს ამავე სახელწოდების ტრაგედიის მიხედვით, 1859, პარიზის „ლირიკის თეატრი“). 1869 წელს გუნომ შეცვალა „ფაუსტის“ დიალოგები რეჩიტატივებით და დაუმატა საბალეტო აქტი „ვალბურგიის ღამე“. „ფაუსტმა“ გუნოს მსოფლიო სახელი მოუხვეჭა. ოპერებს გარდა გუნოს ეკუთვნის სას. ნაწარმოებები (მესები, რეკვიემი), ]ს] პირველი პრელუდიის (დო მაჟორი) მუსიკაზე აგებული საყოველთაოდ ცნობილი „[[ავე მარია“ სოპრანოს, ვიოლინოს, ფორტეპიანოსა და ორგანისათვის, კანტატები, სიმფონიები, საფორტეპიანო პიესები, რომანსები და სიმღერები.
რესურსები ინტერნეტში
კატეგორია:ფრანგი კომპოზიტორები კატეგორია:დაბადებული 17 ივნისი კატეგორია:დაბადებული 1818 კატეგორია:გარდაცვლილი 18 ოქტომბერი კატეგორია:გარდაცვლილი 1893
გობრონი
ოცდარვა დღე გაგრძელდა ბრძოლა. ხან სარკინოზებს მიჰქონდათ იერიში ციხეზე, ხან მეციხოვნენი გამოუხტებოდნენ მტერს გობრონის მეთაურობით, რისხვას დაატეხდნენ მას თავს და კვლავ ციხეს უბრუნდებოდნენ.
ადარნასე მეფემ დიდძალი საფასი გადაიხადა და პყრობილთა ნაწილი გამოიხსნა. მათ შორის არ იყო გობრონი, რადგან არაბებმა მის განთავისუფლებაზე უარი განაცხადეს. ქართველმა რაინდმა განჭვრიდა თავისი მომავალი და „განუმზადა თავი თჳსი ქრისტესთჳს სატანჯუელთა“.
სარკინოზებმა დასასჯელად გაიყვანეს გობრონთან ერთად შეპყრობილი ას ოცდაცამეტი მხედარი, „ვითარცა მჴეცნი ბოროტნი განძჳნებულნი შეერინეს აღრეულად და ურთიერთსა უსწრებდეს, რომელნიმე მახჳლითა სცემდეს, რომელნიმე ჰოროლებითა და ისრითა შესჩხუეპდეს და დასჭრიდეს, ჴორცთა მათთა დანებითა განაპებდეს და ღჳძლები იგი მათი, ვითარცა ძაღლთა, პირითა გაეტაცა“.
აბულ-კასიმმა გადაწყვიტა, უძლეველი რაინდი ცთუნებით ეძლია და ნეტარ გობრონს უთხრა: „მეწყალის მე სიკეთე სახელოვან ხარ წინაშე ჩუენსა და აწ ვითარცა შვილსა საყვარელსა გასწავებ შენთა და აღიარე ჭეშმარიტი შჯული ჴელმწიფებისა ჩუენისაჲ“. სამაგიეროდ სარდლობას, სასახლეებს, დარბაზებს და მონებს შეჰპირდა.
წმიდა გობრონმა მშვიდად მიუგო ამირას: „გევედრები, ჴელმწიფეო, ნუ მაიძულებ მე დატევებად ქრისტეანობისა, რომლითა აღმზარდეს მე მშობელთა ჩემთა და აღბეჭდულ ვარ სულითა წმიდითა... ჭეშმარიტად უწყოდე შენ, რამეთუ არცა კეთილთა შენთა აღთქუმითა, არცა ძჳრ-ძჳრთა ბოროტთა შენთა ჩემ ზედა მოწევნითა შემეძლო განყენებად უფლისა ჩემისა იესო ქრისტესა“.
წმიდანის პასუხით განრისხებულმა აბულ-კასიმმა ბრძანა, გარეთ გაეყვანათ გობრონი და ეჩვენებინათ ცალკერძ დახოცილი თანამებრძოლები, ცალკერძ - აღთქმული სიმდიდრენი: „ვინ უწყის, უკუე შიშმან სიკუდილისამან, ანუ შესაძინელმან კეთილისამან მოდრიკოს გული მისი“. უკან მობრუნებულმა გობრონმა ამირას შეკითხვაზე - „რაჲ გამოირჩიე თავისა შენისა?“ - უპასუხა: „მე პირველადვე გითხარ შენ არა მიდრეკად ქრისტეს უფლისა ჩემისაგან“.
ამირამ უარესი განსაცდელი მოუმზადა წმიდანს: „არა იცის მაგან ჭირი სიკუდილისაჲ, წარიყვანეთ ეგე და წარწყმიდენით მაგის წინაშე დარჩომილნი ქრისტეანენი და მცირედ წყალით ეგე და კუალად მოიყვანეთ“.
წმიდანი ცოცხლად გადარჩენილ მოყვასთა შორის დააყენეს და უმოწყალო ხოცვა-ჟლეტა დაიწყეს. დახოცილთა სისხლი ეპკურებოდა გობრონს, გვამები ფეხებთან უგორდებოდა, მაგრამ საშინელებამ ვერ შეაძრწუნა მისი გული. მაშინ ქედი გადაუდრიკეს წმიდანს, ორგზის სცეს მახვილი და მსუბუქად დაჭრეს. გობრონმა სისხლით ჯვარი გამოისახა შუბლზე და თქვა: „გმადლობ შენ, უფალო იესო ქრისტე, რომელმან ღირს მყავ მე, უღირსი ესე და ცოდვილი და უკანაჲსკნელი ყოველთაჲ, ნაწილსა ამას მკჳდრობისასა და მოწამებისასა“.
სარკინოზებმა კვლავ აბულ-კასიმს მიჰგვარეს წმიდა გობრონი. ამირამ უკანასკნელად სცადა წმიდანის მოდრეკა, მაგრამ სისხლმდინარე მოწამემ მტკიცედ მოუგო: „იქმოდე, რაჲცა გნებავს, მე ქრისტიანე ვარ და არასადა უარ ვყო სახელი მისი“. მოთმინებადაკარგულმა აბულ-კასიმმა ბრძანა, თავი წარეკვეთათ წმიდანისთვის და მოკლულებთან დაეგდოთ.
ამირას ბრძანებით სამი დიდი საფლავი გათხარეს, მოწამეთა გვამები შიგ ჩაყარეს, მიწა მიაყარეს და ქრისტიანებს მათთან მიახლოება აუკრძალეს. საფლავებს ღამღამობით ზეციური ნათელი ადგებოდა.
ქართულმა ეკლესიამ იგი მიქაელის სახელით წმინდანად შერაცხა. გობრონის გმირობა ასახულია ქართულ ჰაგიოგრაფიულ მწერლობაში.
ლიტერატურა
კატეგორია:გარდაცვლილი 914 კატეგორია:ქართველი წმინდანები კატეგორია:X საუკუნის ქრისტიანი წმინდანები
ტეხასი
ტეხასი (ინგლ. Texas, Tx) — შტატი აშშ-ში, მდებარეობს სამხრეთ-დასავლეთის ცენტრალურ რეგიონში. სახელი დაერქვა ინდიელთა ტომის მიხედვით. ჰიუსტონი სიდიდით პირველი ქალაქია ტეხასში და სიდიდით მეოთხე აშშ-ში. დალასის მეტროპოლიტი სიდიდით პირველია ტეხასში ხოლო მეოთხე აშშ-ში. ფართობის 10%-ზე ნაკლები უდაბნოა. შტატის ეკონომიკური წარმატებები დაიწყო XX საუკუნიდან, როდესაც ნავთობის მარაგი იქნა აღმოჩენილი, რამაც გამოიწვია ეკონომიკური განვითარება შტატში. უამრავმა უნივერსიტეტის გახსნამ ტეხასი ჩამოაყალიბა როგორც მრავალმხრივი ეკონომიკისა და მაღალი ტექნოლოგიური ინდუსტრიის შტატი. ტეხასის ერთიანი შიდა პროდუქტი შეადგენს 1,224 ტრილიონ დოლარს და მეორეა კალიფორნიის შემდეგ. ერთიანი შიდა პროდუქტი ერთ სულ მოსახლეზე კი 36,484 აშშ დოლარი. 2010 წლის მონაცემებით ტეხასში თავს იყრის ფორჩუნ 500-ის 57 კომპანია. ცნობილი კომპანიები ტეხასში: Halliburton, Texas Instrumentals, ExxonMobile.
ტეხასში მდებარე დალას-ფორტ ვორზის აეროპორტი საერთაშორისო გადაზიდვებით მეორეა აშშ-ში ხოლო მსოფლიოში კი მეოთხე. ტეხასში თავს იყრის დაახლოებით 1000 ნავსადგური რომელიც გადაჭიმულია 1600 კილომეტრზე ტეხასის სანაპიროებზე, პორტებს დასაქმებული ჰყავს დაახლოებით 1 მილიონი ტეხასელი.
ძირითადი რელიგიური კონფესიები
მინი|[[ლაიკვუდ-ჩიორჩი ამერიკის უდიდესი ეკლესია]]
სქოლიო
კატეგორია:აშშ-ის შტატები
ავსტრალაზიის ოლქი
ლიტერატურა
კატეგორია:ბიოგეოგრაფიული ოლქები კატეგორია:ბიოგეოგრაფია
მადრეპოროვნები
მადრეპოროვნები — ნაწლავღრუიანების რიგი მარჯნის პოლიპების კლასისა. უმთავრესად ზღვის ფსკერზე მიმაგრებული კოლონიური ფორმებია. ზოგი ცალადი ფორმის (Fungia) დიამეტრი 25 სმ აღწევს, კოლონიის ცალკეული ინდივიდისა კი — 1 მმ-იდან 3 სმ-მდე. მადრეპოროვნების ძირითადი ნაწილია კირის ჩონჩხი, მოიცავს 2500-მდე სახეობას. ცხოვრობენ ძირითადად სუფთა, ჟანგბადითმდიდარ ნორმალურად მარილიან წყალში, არანაკლებ 20,5 °C ტემპერატურის პირობებში. ამის გამო მადრეპოროვნები ფართოდ არიან გავრცელებული წყნარი და ინდოეთის ოკეანის, აგრეთვე კარიბის ზღვის ტროპიკულ წყლებში არა უღრმეს 50მ-ისა. აქ მადრეპოროვნები ზღვის სხვა ორგანიზმებთან ერთად ქმნიან მარჯნის რიფებს, რომელთა ნაპრალებში ბინადრობენ სხვადასხვა უხერხემლოები და თევზები. ზღვის სიღრმეში (6000 მ-მდე) ბინადრობენ მხოლოდ პატარ-პატარა ცალადი ფორმები. ყოფილ სსრკ-ში მხოლოდ ცალადი ფორმები გვხვდება: ბარენცის ზღვაში — Flabellum-ი და შორეულ აღმოსავლეთ ზღვებში — Caryophyllia.
ლიტერატურა
კატეგორია:მარჯნის პოლიპები
Sweet Lorraine (Uriah Heep-ის სიმღერა)
Sweet Lorraine — მეექვსე კომპოზიცია ჯგუფ Uriah Heep-ის 1972 წლის ალბომიდან „The Magician's Birthday“. სიმღერა დაწერეს მიკ ბოქსმა, გარი ტეინმა და დევიდ ბაირონმა. აშშ-ში, სიმღერამ #91 მიაღწია, განსაკუთრებით პოპულარობით სარგებლობდა ახალ ზელანდიაში.
ქალთა წინადაცვეთა
thumb|300px|ქალთა წინადაცვეთის გავრცელება აფრიკაში ქალთა წინადაცვეთა — ოპერაცია, რომლის მსვლელობისას ხორციელდება ქალთა გენიტალიების ამოკვეთა ან ტრავმირება.
2008 წლის მონაცემებით 100 მლნ — 140 მლნ აფრიკელი წინადაცვეთილი ქალი ცხოვრობს. ეს პრაქტიკა გავრცელებულია ეგვიპტეში, სუდანში, ეთიოპიაში, ერიტრეაში, ჯიბუტიში, სომალისა და მალიში ქალთა 80 %-ზე ჩატარებული ეს პროცედურა, აგრეთვე საუდის არაბეთსა და ინდონეზიაში.
წესჩვეულების აღმოცენების ისტორია
ქალთა წინადაცვეთის პირველი ფაქტი ძველ ეგვიპტეშია დაფიქსირებული. ქირურგიული ოპერაციები კლიტორზე ტარდებოდა ინკების იმპერიაშიც. ინკების დედაქალაქ კუსკოში იყო ტაძარი ამარუკანჩა (XV-XVI საუკუნეეებში; შემდგომში აქ ფეხი მოიკიდეს იეზუიტებმა), რომლის დანიშვნა, იტალიელი მღვდლის, ხუან ანელო ოლივეს მიხედვით, იყო: ამ ადგილს უკავშირდება ინკების სარწმუნოების საინტერესო დეტალი, რომელსაც ავტორმა ხაზი გაუსვა:  ამიტომ ინკებს გოგონების კლიტორის წინადაცვეთა წესჩვეულებად ჰქონდათ. კათოლიკე მღვდლები ამ პროცედურას ბარბაროსობად სთვლიდნენ.
წინადაცვეთის ტიპები
thumb|300px|ქალთ წინადაცვეთის ტიპები A (Normal) — ქალთა გარე სასქესო ორგანოები ნორმაში არიან B (Type I) — კლიტორის ამოკვეთა C (Type II) — კლიტორისა და სასქესო ბაგეების ნაწილობრივი ან სრული ამოკვეთა ([[ექსციზია) D (Type III) — „ფარაონული წაინადაცვეთა“ (ინფიბულაცია)]] thumb|300px|ქვეყნები, სადაც გავრცელებულია წინადაცვეთა. წითელი — ამოკვეთა და გაკერვა ვარდისფერი — მხოლოდ ამოკვეთა
ჯანდაცვის მსოფლიო ორგანიზაციის კლასიფიკაციის მიხედვით არსებობს ქალთა წინადაცვეთის ოთხი ძირითადი ტიპი.
გეოგრაფიული გავრცელება
thumb|300px|ტიპი IV
ქალთა წინადაცვეთის პრაქტიკა ტარდება ოცდაათზე მეტ ქვეყანაში (უმეტეს შემთხვევაში ახლო აღმოსავლეთისა და აფრიკის ქვეყნებში). აზიაში ეს პროცედურა დამახასიათებელი რამდენიმე თემისთვის ფილიპინებში, მალაიზიაში, პაკისტანსა და ინდონეზიაში. აგრეთვე იშვითად გვხვდება არაბეთის გაერთიანებულ საამიროებში, იემენში, ომანსა და ბაჰრეინში.
ლათინურ ამერიკაში ქალთა წინადაცვეთა ძირითადად გვხვდება ბრაზილიაში, აღმოსავლეთ მექსიკასა და პერუში.
დისკუსია და აკრძალვა
არც ერთი რელიგია ამ პროცედურას არ მიესალმება.
გაერთიანებულ სამეფოში ქალთა წინადაცვეთა აიკრძალა 1985 წელს, თუმცა დღემდე ხდება ამ პრაქტიკის გამოყენება.
1997 წლიდან ქალთა წინადაცვეთა აგრეთვე აიკრძალა ეგვიპტეში.
2007 წლის 5 აპრილს ქალთა წინადაცვეთა აიკრძალა ერიტრეაშიც. .
რესურსები ინტერნეტში
კატეგორია:წინადაცვეთა კატეგორია:გინეკოლოგია
ჰეიდენ-ლეიკი
ჰეიდენ-ლეიკი (Hayden Lake) — ქალაქი აშშ-ში. მდებარეობს აიდაჰოს შტატში, კუტენაის ოლქში. 2010 წლის მონაცემებით ქალაქის მოსახლეობა შეადგენს 574 კაცს.
იხილეთ აგრეთვე
კატეგორია:აიდაჰოს ქალაქები
სპარსული ვიკიპედია
სპარსული ვიკიპედია — ვიკიპედიის განყოფილება ფარსიზე.
სპარსული ვიკიპედია 2003 წლის დეკემბერში გაიხსნა, 2004 წლის 16 დეკემბერს კი უკვე ათას სტატიას მოიცავდა. ათი ათას სტატიას სპარსულმა განყოფილებამ 2006 წლის 18 თებერვალს მიაღწია. 2008 წლის 31 დეკემბერს კი 50 000 სტატიას მოითვლიდა, ხოლო 2010 წლის 25 აგვისტოს უკვე 100 000 სტატია იყო დაწერილი. 2011 წლის 22 მაისს სტატიათა რაოდენობამ 150 000 მიაღწია. 2012 წლის 10 ივლისს სპარსული ვიკიპედიის სტატიათა რაოდენობამ 200 000-ს გადააჭარბა.
thumb|140px|left|ლოგოტიპი, რომელიც 150 000-ე სტატიის დაწერის შემდეგ შეიქმნა.
ტაჯიკური ვიკიპედია
სპარსულ ვიკიპედიასთან ახლომდგომი ტაჯიკური ვიკიპედია სპარსული ენის ტაჯიკურ დიალექტზეა შექმნილი. სპარსულისგან განსხვავებით, რომელიც არაბული ანბანის სახელცვლილ სპარსულ ასო-ნიშნებს იყენებს, ტაჯიკური სახეცვლილ კირილიცას და ლათინურ ანბანს ეყრდნობა.
რესურსები ინტერნეტში
კატეგორია:ვიკიპედიები ენების მიხედვით კატეგორია:სპარსული ენციკლოპედიები
აშშ-ის ეროვნული პარკები
thumb|1938 წლის პლაკატი [[იელოუსტოუნის ეროვნული პარკისთვის.]] აშშ-ს 58 დაცული რეგიონი — ეროვნული პარკი აქვს, რომელთაც მართავს ეროვნული პარკების სამსახური, აშშ-ის შინაგან საქმეთა დეპარტამენტის სააგენტოს ნაწილი. ეროვნული პარკები იქმნება აშშ-ის კონგრესის აქტით. პირველი ეროვნული პარკი, იელოუსტოუნი, კანონით დაამტკიცა პრეზიდენტმა ულისე გრანტმა 1872 წელს, რომელსაც მოჰყვა სეკვოია და იოზემიტი 1890 წელს. 1916 წელს ორგანული აქტით შეიქმნა ეროვნული პარკების სამსახური ”პანორამის, ბუნებრივი და ისტორიული ობიექტებისა და მათში ცხოველთა სამყაროს შესანარჩუნებლად, და მათთვის იმგვარი პირობების შესქმნელად, რომელიც განაპირობებს მათ ხელუხლებად შენახვას მომავალი თაობების სიამოვნებისთვის." ამ ეროვნული პარკების რესურსების დიდი ნაწილი მანამდეც დაცული იყო, როგორც ეროვნული მონუმენტები პრეზიდენტის ანტიკურობის აქტით, სანამ მათ კონგრესი სტატუსს მიანიჭებდა. შვიდი ეროვნული პარკი დაწყვილებულია ეროვნულ რეზერვთან, რომელთაგან ექვსი ალასკაშია. მათი ადმინისტრირება ერთად ხდება, თუმცა ისინი ცალკე განიხილება. ყველაზე ახალი ეროვნული პარკია დიდი ქვიშიანი დიუნები, დაარსებული 2004 წელს.
ეროვნული პარკი აქვს ოცდაშვიდ შტატს და რამდენიმე ცალკეულ ადმინისტრაციულ ერთეულს, როგორიცაა ამერიკის სამოა და აშშ-ის ვირჯინის კუნძულები. ალასკასა და კალიფორნიას აქვს ყველაზე მეტი (თითოეულს რვა), მათ მოჰყვება იუტა ხუთით და კოლორადო ოთხით. უდიდესი ეროვნული პარკია ვრანგელი - წმინდა ელია (32 000 კმ²), მას მოჰყვება სამი პარკი ალასკაში; ყველაზე მცირეა ჰოტ სპრინგზი (24 კმ²). ეროვნული პარკებით დაცული ტერიტორია მოიცავს დაახლ. 210 000 კმ²-ს. ყველაზე მეტი სტუმარი ჰყავს გრეიტ სმოკი მაუნტინზს, ცხრა მილიონი ტურისტით 2008 წელს, რომელსაც მოჰყვება გრანდ კანიონი, ოთხი მილიონით. თოთხმეტ ეროვნულ პარკს მსოფლიო მემკვიდრეობის სტატუსი აქვს.
ვენის ხელოვნების ისტორიის მუზეუმი
ხელოვნების ისტორიის მუზეუმი (გერმ. Kunsthistorisches Museum) ვენაში, ავსტრია, რინგშტრასეზე მდებარეობს და ერთ-ერთი წამყვანი სახვითი და დეკორატიული ხელოვნების მუზეუმია მსოფლიოში.
მუზეუმი გახსნა 1891 წელს ბუნების ისტორიის მუზეუმთან (Naturhistorisches Museum) ერთად ავსტრო-უნგრეთის იმპერატორ ფრანც იოზეფ I-ის მიერ. ორივე მუზეუმს იდენტური ფასადი აქვს და ერთმანეთს უყურებს მარია-ტერეზიენ-პლაცზე. ორივე შენობა აიგო 1872-91 წლებში გოტფრიდ სემპერისა და კარლ ფრაიჰერ ფონ ჰაზენაუერის პროექტით.
რინგშტრასეზე მდებარე ორივე მუზეუმი იმპერატორის ხაზინიდან დაფინანსდა ჰაბსბურგის ვრცელი კოლექციის საზოგადოებისთვის გამოფენის მიზნით. შენობების ფასადები ქვიშანარევი ქვით არის მოპირკეთებული. შენობები მართკუთხა ფორმისაა და თავზე 60 მეტრი სიმაღლის ოქტაგონალური გუმბათი ადგას. შენობების ინტერიერი მოპირკეთებულია მარმარილოთი, შტუკოს ორნამენტებით, ოქროთი მოვარაყებული და მოხატული, რაც შენობებს თავად ხელოვნების მინუშად ხდის.
მუზეუმის კოლექცია
thumbnail|"მადონა მწვანეში", [[რაფაელი.]] thumbnail|"[[ბაბილონის გოდოლი (ნახატი)|ბაბილონის გოდოლი", პიტერ ბრეიგელი.]] thumbnail|"ინფანტა მარგარიტა ტერეზე ლურჯ კაბაში", [[ველაზკესი.]] მუზეუმის ძირითადი კოლექცია ჰაბსბურგთა ქონებაა, განსაკუთრებით ფერდინანდ ტიროლელის პორტრეტთა და საჭურვლის კოლექციები, იმპერატორ რუდოლფ II-ის კოლექციები, და ასევე არქიეპისკოპოს ლეოპოლდ ვილჰელმის ფერწერულ ტილოთა კოლექცია.
ნახატთა გალერეის ყველაზე მნიშვნელოვანი ნამუშევრებია:
მუზეუმის ერთ-ერთი უმნიშვნელოვანესი სკულპტურა, ბენვენუტო ჩელინის "სალიერა" 2003 წლის 11 მაისს მოპარულ იქნა. ქანდაკება 2006 წლის 21 იანვარს ახლომდებარე ქალაქ ზვეტლთან ტყეში ყუთში დამარხული იპოვეს. ეს ავსტრიის ისტორიაში უდიდესი ხელოვნების ნიმუშის მოპარვა იყო.
რესურსები ინტერნეტში
კატეგორია:ვენის კულტურა კატეგორია:ავსტრიის მუზეუმები
ვენის სახელმწიფო ოპერა
thumb|300px|right|შტაატსოპერის შენობა ამჟამად. thumb|300px|right|ოპერნჰაუსი 1900 წელს. ვენის სახელმწიფო ოპერა (გერმ. Wiener Staatsoper) მდებარეობს ვენაში, ავსტრია, და ერთ-ერთი ყველაზე მნიშვნელოვანი საოპერო თეატრია ევროპასა და მთელ მსოფლიოში. 1920 წლამდე "ვენის კარის ოპერა" ერქვა (k.k. Hofoper).
ოპერის ერთ-ერთი ყველაზე განთქმული დირიჟორი იყო გუსტავ მალერი. მისი მოღვაწეობის პერიოდში მალერმა აღზარდა მომღერალთა ახალი თაობა, მათ შორის ანა ბარ-მილდენბურგი, სელმა კურცი და ლეო სლეზაკი. მასვე ეკუთვნის სცენის ისტორიული მდიდრული დეკორაციების უფრო მოდერნისტულ, იუგენდსტილის გემოვნებით შეცვლა. მალერმა შემოიღო თეატრში წარმოდგენის დროს განათების დამუქების პრაქტიკა, რასაც თავდაპირველად მაყურებელთა წინააღმდეგობა შეხვდა.
კომპანიას ამჟამად სეიჯი ოზავა მეთაურობს. ვენის ოპერის სხვა დირიჟორთა შორის იყვნენ ჰანს რიხტერი, ფელიქს ვაინგარტნერი, რიხარდ შტრაუსი, კლემენს კრაუსი, ვილჰელმ ფურტვენგლერი, ბრუნო ვალტერი, კარლ ბომი, ჰერბერტ ფონ კარაიანი, ლორინ მააცელი, კლაუდიო აბადო და რიკარდო მუტი.
ფონ კარაიანის დირექტორობამდე ვენის ოპერას პერმანენტული ანსამბლი ჰყავდა. ფონ კარაიანმა შემოიღო მოწვეულ მომღერალთა პრაქტიკა. თეატრს მჭიდრო კავშირი აქვს ვენის ფილარმონიულ ორკესტრთან, რომლის წევრები ვენის სახ. ოპერის ორკესტრიდან ირჩევიან.
ოპერის შენობა
სახელმწიფო ოპერის ძირითადი ნეო-რომანული შენობა გახსნის პერიოდში, 1869 წლის 25 მაისს, მკაცრი კრიტიკის ქარცეცხლში მოექცა. შენობის ინაუგურაცია მოცარტის "დონ ჯოვანით" მოხდა. მეორე მსოფლიო ომის პერიოდში სცენა მოკავშირეთა დაბომბვის შედეგად განადგურდა, ხოლო თავად შენობა კი 1945 წლის 12 მარტს ქალაქში შემოსულმა აჟიტირებულმა ჯარისკაცებმა გადაწვეს. თუმცა ვანდალიზმს ოპერის ფოიე, მორიც ფონ შვინდის ფრესკებით, მთავარი საფეხურები, ვესტიბიული და ჩაის ოთახი გადაურჩა. თითქმის მთელი ინტერიერი და სცენური დეკორაციები, 150.000-მე კოსტიუმი 120 ოპერისთვის სრულიად განადგურდა. ომის შემდეგ სახ. ოპერამ დროებით თავი ვენის თეატრსა და ფოლკსოპერას შეაფარა.
აღდგენილი შენობა, 2200 ადგილით, 1955 წლის 5 ნოემბერს გაიხსნა ბეთჰოვენის ”ფიდელიოს” შესრულებით კარლ ბომის დირიჟორობით. მრავალი ათწლეულის განმავლობაში ოპერის სახლში ასევე ტარდებოდა ვენის ოპერის ბალი. ეს ტრადიცია დღემდე არსებობს.
რესურსები ინტერნეტში
კატეგორია:ვენის კულტურა კატეგორია:ვენა კატეგორია:ავსტრიის თეატრები კატეგორია:ოპერის თეატრები
სურა (მრავალმნიშვნელოვანი)
სურა შეიძლება აღნიშნავდეს:
კარავი (არქიტექტურა)
ლიტერატურა
კატეგორია:არქიტექტურული ელემენტები
თანამედროვე ხელოვნების ეროვნული გალერეა (ინდოეთი)
თანამედროვე ხელოვნების ეროვნული გალერეა — ინდოეთის მთავრობის კულტურის სამინისტროს მთავარი ხელოვნების გალერეა. მუზეუმი დაარსდა 1954 წლის 29 მარტს ინდოეთის მთავრობის მიერ, შემდგომი ფილიალებით მუმბაიში და ბანგალორში. მისი კოლექცია 2000-ზე მეტი მხატვრის 1700-ზე მეტი ნამუშევრისგან შედგება და მოიცავს მხატვრებს, როგორებიცაა თომას დანიელი, რაჯა რავი ვერმა, აბანინდრანათ თაგორი, რაბინდრანათ თაგორი, გაგანენდრანათ თაგორი, ნანდალალ ბოსე, ჯამინი როი, ამრიტა შერ-გილი, ასევე აქ წარმოდგენილია უცხოელი მხატვრები. აქ შემონახული ზოგიერთი უძველესი ნამუშევარი თარიღდება 1857 წლით. 12,000 კვადრატული მეტრი საგამოფენო სივრცით დელის ფილიალი არის ერთ-ერთი უდიდესი ხელოვნების მუზეუმი მსოფლიოში.
ისტორია
მინი|246x246პქ|თანამედროვე ხელოვნების ეროვნული გალერეა, შესასვლელი ნიშნები პირველი შემოთავაზება ეროვნული სამხატვრო გალერეის შექმნის შესახებ გაკეთდა დელიში დაფუძნებული მხატვრების ორგანიზაციის, AIFACS– ის მიერ, 1938 წელს. ეს დაწესებულება დაარსდა ძმები ბარადა და სარადა უკილების მიერ, რომლებიც იყვნენ აბანინდრანათ თაგორის სტუდენტები. 1946 წელს საზოგადოებამ მოაწყო პირველი საერთაშორისო თანამედროვე ხელოვნების გამოფენა, რომელიც მოიცავდა თანამედროვე ფრანგი და ინგლისელი მხატვრების ნამუშევრებს, ასევე ამერიკელი მხატვრების გრავიურებს. გამოფენა დაემთხვა ინდოეთის პირველ კონფერენციას, სადაც მიღებულ იქნა რეზოლუცია, რომელიც აცხადებდა AIFACS-ს ცენტრალურ ხელოვნების ორგანოდ.
1949 წელს მთავრობამ მიიწვია მხატვრებისა და კრიტიკოსების კონსორციუმი ვიზუალური ხელოვნების კონფერენციაზე. მიწვეულთა სიაში იყვნენ: სტელა კრამრიში, ნანდალალ ბოსე, ჯამინი როი, ატულ ბოსე, ჯეიმზ კოსინსი ​​და პერი ბრაუნი. ისინი ითხოვდნენ ხელოვნების ისეთი ინსტიტუტების შექმნას როგორიცაა ეროვნული მუზეუმი, ხელოვნების ეროვნული გალერეა და ხელოვნების საგანმანათლებლო პროგრამები. გალერეის საკითხზე, სემინარის მონაწილეებს განსხვავებული რეაქცია ჰქონდათ. საბოლოოდ მთავრობამ მიიღო რეზოლუცია ეროვნული სამხატვრო გალერეის შექმნისა და ეროვნული მუზეუმის განვითარების შესახებ.
1953 წელს საზოგადოებამ მოაწყო თანამედროვე ხელოვნების მეორე საერთაშორისო გამოფენა თავის ახალ შენობაში, რომელიც ეროვნულმა გაზეთმა ,,The Stateman" შეაფასა, როგორც ,,ვენეციის ბეინალეზე არანაკლები". სახელმწიფოს მიერ მხარდაჭერილი თანამედროვე ხელოვნების ეროვნული გალერეა შეიქმნა 1954 წლისთვის და ოფიციალურად გახსნა ვიცე-პრეზიდენტმა დოქტორმა ს. რადახრიშნანმა, პრემიერ-მინისტრ ჯავაჰარლალ ნერუს თანდასწრებით.
ჰერმან გოეთცი (1898– 1976), ცნობილი გერმანელი ხელოვნების ისტორიკოსი გახდა გალერეის პირველი კურატორი და დროთა განმავლობაში მან დაამატა ახალი საშუალებები, როგორიცაა ხელოვნების რესტავრაციის სამსახური, ხელოვნების საცნობარო ბიბლიოთეკა და დოკუმენტაციის ცენტრი. გალერეა გაიხსნა თანამედროვე ქანდაკების გამოფენით, გარდა მისი 200-მდე ნამუშევრის საწყისი კოლექციის ჩვენებისა, რომელიც შედგებოდა ამრიტა შერ-გილის, რაბინდრანათ თაგორის, ჯამინი როისა და ნანდალალ ბოსეს ნამუშევრებით.
შენობა
მუზეუმი მდებარეობს ჯაიპურის სახლში. ეს შენობა აშენდა 1936 წელს და დაპროექტებულია სერ არტურ ბლომფილდის მიერ.
ჯაიპურის სახლის გალერეა გაიხსნა ინდური ქანდაკებების გამოფენით, სადაც ნაჩვენები იყო 65 ინდური ქანდაკება. ჩვენება მიმდინარეობდა ჯაიპურის სახლის ხუთ ოთახში. მუზეუმის მთავარი მიზანი იყო 1850 წლიდან დღემდე შექმნილი ხელოვნების ნიმუშების შეძენა და შენარჩუნება. ესენია ძირითადად ნახატები, ქანდაკებები, გრაფიკა და ფოტომასალა.
2009 წელს, გაიხსნა თანამედროვე ხელოვნების ეროვნული გალერეის ახალი ფრთა, რომელმაც ექვსჯერ გაზარდა არსებული გალერეა. ასევე გაიხსნა ახალი აუდიტორია, თეატრი, კონსერვაციის ლაბორატორია, ბიბლიოთეკა და აკადემიური განყოფილება, ასევე კაფეტერია და მუზეუმის მაღაზია.
კოლექციები
გალერეის და მისი რეგიონული ცენტრების კოლექცია მოიცავს 17,000 ხელოვნების ექსპონატს, მათ შორისაა ნახატები, ქანდაკებები, ანაბეჭდები, ფოტოები და ინსტალაციები. ძირითადად კოლექციაში შედის ინდოელი მხატვრების მიერ შესრულებული ნამუშევრები, რომლებიც წლების განმავლობაში შეგროვდა საჩუქრების, შესყიდვებისა და მუდმივი გამოფენების საშუალებით.
ქანდაკება
გალერეაში წარმოდგენილია ცნობილი მოქანდაკეების ნამუშევრები, როგორიცაა როი ჩუდჰური, ჩინტამონი კარი და რამკინკარ ბაიჯი, რამკინკარ ბაიჯი, პრადოშ დას გუპტა, შანკოო ჩაუდჰური, მეერა მუხერჯი, ამარნატ სეჰგალი, პილო პოჩხანვალა, მაჰენდრა პანდია, ნაჯი პატელი, ბალბირ კატი, ლატიკა კატი, ჰიმათ შაჰი, მადან ლალი, მერინალინი მუხერჯი, სუდარშან შეტი, სუბოდჰ გუფტა, პრიტპალ სინგ ლადი.
ფოტოგრაფია
თანამედროვე ხელოვნების ეროვნული გალერეას აქვს ინდოეთში ფოტოგრაფიის ერთ-ერთი მოწინავე კოლექცია. აქ წარმოდგენილია შემდეგი ფოტოგრაფების ნამუშევრები: რაჯა დინ დაიალი, რაგუ რაი, ნემაი გოში, დაიანიტა სინგი და სხვა.
კოლექცია ასევე მოიცავს საერთაშორისო თანამედროვე მხატვრების სკულპტურებს, გრაფიკებსა და ნახატებს, როგორიცაა იაკობ ეპშტეინი, ჯორჯო დე კირიკო, სონია დელონაი, ანტონი ტოპიესი, რობერტ რაუშენბერგი, სე დუკ ლი, დისი დაია, პიტერ ლუბარდა, კოზო მიო, ჯორჯ კეიტი და ფრედ ტილერი.
სქოლიო
კატეგორია:მუზეუმები აზიაში კატეგორია:მუზეუმები ინდოეთში კატეგორია:მუზეუმები კატეგორია:მუზეუმები დაარსების წლის მიხედვით კატეგორია:ხელოვნების მუზეუმები აზიაში კატეგორია:მუზეუმის ტიპები
ამალია ჰესენ-დარმშტადტელი
ამალია ჰესენ-დარმშტადტელი (Amalie von Hessen-Darmstadt; დ. 20 ივნისი, 1754, პრენცლაუ, გერმანია ― გ. 21 ივნისი, 1832, კარლსრუე, გერმანია) ― ჰესენ-დარმშტადტის ლანდგრაფ ლუდვიგ IX-ისა და კაროლინა ცვაიბრიუკენელის ასული. ბადენის პრინც კარლ ლუდვიგის მეუღლე. ბავარიის დედოფალ კაროლინას, შვედეთის დედოფალ ფრედერიკასა და რუსეთის იმპერატრიცა ელიზაბეტა ალექსეევნას დედა.
ადრეული ცხოვრება
ამალია დაიბადა 1754 წლის 20 ივნისს პრენცლაუში. იგი იყო ჰესენ-დარმშტადტის ლანდგრაფ ლუდვიგ IX-ისა და მისი ცოლის, კაროლინა ცვაიბრიუკენელის ქალიშვილი. იგი დარმშტადტში იზრდებოდა დებთან ერთად და იღებდა სტანდარტულ განათლებას.
1772 წელს ამალია თავის დებთან ერთად სანქტ-პეტერბურგში გააგზავნეს, რათა ერთ-ერთი მათგანი იმპერატრიცა ეკატერინე II-ის ერთადერთ ძეზე, ცარევიჩ პავლეზე დაქორწინებულიყო. ცარევიჩმა თავის საცოლედ ამალიას და, ვილჰელმინა აარჩია, დანარჩენები კი უკან დაბრუნდნენ, დარმშტადტში.
ქორწინება
უკვე 1775 წლის 15 ივლისს ამალია მიათხოვეს მის მამიდაშვილს, პრინც კარლ ლუდვიგ ბადენელს, რომელიც იყო ბადენის დიდ ჰერცოგ კარლ ფრიდრიხისა და კაროლინა ლუიზა ჰესენ-დარმშტადტელის უფროსი ვაჟი. ამალია ქორწინებით არც ისე კმაყოფილი იყო, თუმცა 1783 წლიდან, დედამთილის გარდაცვალების შემდეგ იგი ბადენის სამეფო კარის პირველი ქალბატონი გახდა.
1801 წელს ამალია მეორედ ეწვია რუსეთს, თუმცა ამჯერად უკვე თავისი ქალიშვილის, იმპერატრიცა ელიზაბეტა ალექსეევნას (ქალიშვილობაში ლუიზა ბადენელი) მოსანახულებლად, იქიდან კი შვედეთში გადავიდა, რომლის დედოფალიც ასევე მისი ასული ფრედერიკა იყო. ამალია შვედეთში დიდი ხნით დარჩა, სადაც იგი დროტინგჰოლმის სასახლეში დააბინავეს. ამ ვიზიტისას იგი ერთობ დაუახლოვდა მეფის ბიცოლას, ჰერცოგინია ჰედვიგ ელიზაბეთ შარლოტა ჰოლშტაინ-გოტორპელს, რაც მის სიძეს დიდად არ მოეწონა, რამეთუ ბიძასა და ბიცოლასთან დაძაბული ურთიერთობა ჰქონდა.
უკვე 1801 წლის დეკემბერში ამალიას მეუღლე გარდაიცვალა, რის გამოც იძულებული გახდა დაეტოვებინა შვედეთი, მაგრამ მის დაკრძალვას ვერ ჩაუსწრო და ბადენში მხოლოდ 1802 წელს ჩავიდა. უკვე 1803 წელს თავად ამალიამ უმასპინძლა ბადენში შვედეთის სამეფო ოჯახს.
როგორც ნაპოლეონ ბონაპარტის დიდი მოწინააღმდეგე, ამალია ეწინააღმდეგებოდა თავისი ერთადერთი ვაჟის ქორწინებას ნაპოლეონის ცოლის, იმპერატრიცა ჟოზეფინას ნათესავ სტეფანია დე ბოარნეზე. მას შემდეგ, რაც 1806 წელს მათი ქორწინება მაინც შედგა, ამალიამ პროტესტის ნიშნად დატოვა კარლსრუეს სამეფო კარი და კრაიხგაუში გადავიდა. იმავდროულად იგი ყველანაირად ცდილობდა თავისი ქალიშვილი ფრედერიკა დაერწმუნებინა და შვედეთი რუსეთის მსგავსად ნაპოლეონის წინააღმდეგ ჩაეთრია ომში.
1809 წელს ფრედერიკაცა და მისი ქმარიც დაამხეს შვედებმა, რის შემდეგაც ისინი ამალიამ შეიფარა ბადენში. 1811 წელს ამალია დიდად ცდილობდა ხელი შეეშალა ფრედერიკასა და გუსტავ ადოლფის განქორწინებისათვის, თუმცა ამაოდ. მათი განქორწინების შემდეგ კი მათი შვილების აღზრდა თავად ამალიამ იკისრა. იგი გამუდმებით ჩააგონებდა თავის შვილიშვილებს, რომ შვედეთის ტახტი მათ ეკუთვნოდა და უნდა ებრძოლათ მის დასაბრუნებლად, რამაც მართლაც იმოქმედა მათ შემდეგ ნაბიჯებზე გავლენა. 1815 წელს გამართულ ვენის კონგრესზე ამალიამ მოახერხა თავის სიძეზე, რუსეთის იმპერატორ ალექსანდრე I-ზე გავლენის მოხდენის გზით ბადენისათვის მიწები შეენარჩუნებინა.
ამალია გარდაიცვალა 1832 წლის 21 ივნისს კარლსრუეში, 78 წლის ასაკში.
ლიტერატურა
კატეგორია:დაბადებული 20 ივნისი კატეგორია:დაბადებული 1754 კატეგორია:გარდაცვლილი 21 ივნისი კატეგორია:გარდაცვლილი 1832 კატეგორია:XIX საუკუნის გერმანელები კატეგორია:XVIII საუკუნის გერმანელები
Tourism (ალბომი)
Tourism: Songs from Studios, Stages, Hotelrooms & Other Strange Places — შვედური პოპ-როკ დუეტ როქსეტის მეოთხე ალბომი, გამოსული 1992 წლის აგვისტოში. იგი ძირითადად შედგება ტურნეს Join The Joyride მსვლელობისას სტუდიაში ჩაწერილი სიმღერებისგან და ხშირად შეცდომით მიიჩნევა საკონცერტო ალბომად. სინამდვილეში მასში შეტანილია როგორც სტუდიური, ასევე საკონცერტო ჩანაწერები. მათი ნაწილი ასევე ჩაიწერა სასტუმროებსა და ღამის კლუბებში.
სქოლიო
კატეგორია:როქსეტის ალბომები კატეგორია:1992 წლის ალბომები კატეგორია:EMI Records-ის ალბომები
აიდაჰო
აიდაჰო (Idaho) — შტატი აშშ-ში, მდებარეობს მთიან რეგიონში. სახელი ეწოდა ორაგულზე (Ida) მოთევზავე ინდიელთა ტომისაგან (Ho). 1803 წელს ლუიზიანასთან ერთად შევიდა აშშ-ს შემადგენლობაში. 1860 – შეიქმნა პირველი დასახლებები მას შემდეგ, რაც აღმოაჩინეს ოქრო. 1863 - ტერიტორია; 1890-დან აშშ-ს შტატია.
სქოლიო
კატეგორია:აშშ-ის შტატები
ჩაიტენი (ვულკანი)
მინი|მარჯვნივ|250პქ|ვულკანი ჩაიტენი ჩაიტენი (Chaitén) – ვულკანი ჩილეში. სიმაღლე ზღვის დონიდან – 1122 მ. მდებარეობს ლოს-ლაგოსის რეგიონში. ვულკანი არ იყო მოქმედი 9500 წლის განმავლობაში, მაგრამ 2008 წელს მოულოდბელად გააქტიურდა. ხელმეორედ ამოიფრქვა 2009 წელსაც.
რესურსები ინტერნეტში
კატეგორია:ჩილეს ვულკანები
რივასი
რივასი შეიძლება აღნიშნავდეს:
ტოპონიმები:
ხალხი:
შტრალჰორნი
შტრალჰორნი (Strahlhorn) — მწვერვალი პენინის ალპებში, შვეიცარიის ვალეს კანტონში, სოფელ საას-ფეეს სამხრეთით. აღმართულია ქედზე, რომელიც სოფელ მატერტალს საასტალისგან გამოყოფს. მდებარეობს რიმპფიშჰორნისა და შვარცბერგჰორნის მთებს შორის.
რესურსები ინტერნეტში
კატეგორია:შვეიცარიის მთები კატეგორია:ალპები
Inquisitor minutosternalis
Inquisitor minutosternalis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
დუვრი (აიდაჰო)
დუვრი (Dover) — ქალაქი აშშ-ში. მდებარეობს აიდაჰოს შტატში, ბონერის ოლქში. 2010 წლის მონაცემებით ქალაქის მოსახლეობა შეადგენს 556 კაცს.
იხილეთ აგრეთვე
კატეგორია:აიდაჰოს ქალაქები
Bourbon pointu
thumb|250px|ყავა ბურბონი Bourbon pointu — ყავის ნაირსახეობა, მიღებული სელექციური მუტაციით ბურბონის ჯიშის ყავისგან 1810 წელს კუნძულ ბურბონზე (რეიუნიონი) ლეროის პლანტაციაზე, რის გამოც მას თავდაპირველად ლეროის ყავა შეარქვეს. მიღებულია არაბიკის ჯიშის ყავის ხის ნამყენისგან და ამჟამად მოჰყავთ ძირითადად რეიუნიონზე, ასევე გვადელუპაზე და ახალ კალედონიაში.
რესურსები ინტერნეტში
კატეგორია:ყავა კატეგორია:რეიუნიონი
ციხესიმაგრეების სია
ხორვატია
კატეგორია:ციხესიმაგრეები კატეგორია:კოშკები
გობუსტანი
გობუსტანი — არქეოლოგიურ ძეგლთა კომპლექსი კავკასიონის ქედის უკიდურესი სამხრეთ-აღმოსავლეთი განშტოების რაიონში, მდ. ჯეირანქეჩმეზის აუზში, დაახლოებით 60 კმ-ზე ბაქოს სამხრეთ-დასავლეთით 1939-1940 წლებში გობუსტანის მიდამოებში აღმოჩნდა პეტროგლიფები. 1947 წლიდან დაიწყო მათი სისტემატური შესწავლა. კლდეებზე და დიდ ლოდებზე 700-ზე მეტ ადგილას ამოკვეთილია 4000-ზე მეტი კონკრეტული და სილუეტური გამოსახულება (სარიტუალო და საყოფაცხოვრებო სცენები, ნავი და მენავეები, ხარი, თხა, ჯეირანი, ნიამორი, ლომი და სხვა). გამოსახულებათა უძველესი ნიმუშები მეზოლითის და ნეოლითის ხანისაა, უმრავლესობა კი შესრულებულია ბრინჯაოს ხანიდან გვიანდელი შუა საუკუნეებამდე. აღმოჩენილია აგრეთვე ფერწერული გამოსახულებები. გობუსტანში ამოკვეთილია სხვადასხვა დროის წარწერებიც (უმეტესად არაბული). 1948 წელს აღმოჩნდა იმპერატორ დომიციანეს (81-96) დროინდელი ლათინური წარწერა, რომლის მიხედვითაც ირკვევა, რომ აქ ბანაკად იდგა რომაელთა XII ლეგიონის ერთ-ერთი რაზმი.
არქეოლოგიური გათხრებით გამოვლინდა გვიანდელი მეზოლითური და ნეოლითური ფენები. აღმოჩნდა მცირე ზომის პრიზმული ნუკლეუსები, მიკროლამელები, საფხეკები, მიკროსახვრეტები, მრავალრიცხოვანი ტრაპეციები და სხვა. გათხრილია ბრინჯაოს ხანის რამდენიმე გორასამარხიც. გობუსტანის ტერიტორია სახელმწიფო ნაკრძალადაა გამოცხადებული.
ლიტერატურა
კატეგორია:აზერბაიჯანის არქეოლოგიური ძეგლები
Qobustan qoruğu Gobustan State Reserve Кобустан
კორკოვადო (ვულკანი)
მინი|მარჯვნივ|250პქ|ვულკანი კორკოვადო კორკოვადო (Corcovado) — ვულკანი ჩილეში. სიმაღლე ზღვის დონიდან – 2300 მ. მდებარეობს ლოს-ლაგოსის რეგიონში. ვულკანი და მისი მიმდებარ ტერიტორია წარმოადგენს კორკოვადოს ეროვნული პარკის ნაწილს.
რესურსები ინტერნეტში
კატეგორია:ჩილეს ვულკანები
კოდორის ხეობა
კოდორის ხეობა (Кәыдырҭа) — მდინარე კოდორის ზემო დინების ხეობის მონაკვეთი აფხაზეთის ავტონომიურ რესპუბლიკაში, რომელიც დე-ფაქტო საზღვრის ფუნქციას ასრულებს საქართველოს მთავრობასა და სეპარატისტთა და რუსეთის საოკუპაციო ჯარების მიერ კონტროლირებად ტერიტორიებს შორის. ხეობის ზემო ნაწილი, დასახლებული სვანებით, აფხაზეთის ერთადერთი კუთხე იყო 1993 წლიდან 2008 წლის აგვისტომდე, რომელსაც საქართველოს ცენტრალური მთავრობა აკონტროლებდა და რომელსაც ოფიციალურად ზემო აფხაზეთს უწოდებს. 2008 წელს რუსეთ-საქართველოს ომის მიმდინარეობისას საქართველოს ხელისუფლებამ მასზე კონტროლი დაკარგა.
გეოგრაფია
მდინარე კოდორი მიედინება საქართველოს ჩრდილოეთ-დასავლეთ ნაწილში. იქმნება მდინარეების საკენისა და გვანდრის შეერთების შედეგად. მდინარის წყალი სისუფთავით გამოირჩევა, მორძისფრო-ნაცრისფერი წყალი მოაქვს. წყლის საშუალო ხარჯი წამში 110 კუბურ მეტრს უდრის. მდინარის სათავეებში მოიპოვება კალმახი. ხეობის სიმაღლე აღწევს 1300-3984 მ-ს.
კოდორის ხეობას საკმაოდ ნაირგვარი მორფოლოგიური ხასიათი აქვს, რაც გამოწვეულია ამგები გეოლოგიური ფორმაციების ცვლით, ძველი გამყინვარების გავლენით და ეროზიული პროცესების მსვლელობის პირობებით. ძველი მყინვარები, რომლებიც მთავარი ქედიდან საკენისა და გვანდრის ხეობებით ჩამოდიოდნენ, ვერ აღწევდნენ მათი შეერთების ადგილამდე და თავდებოდნენ ზღვის დონიდან 1400-1500 მ სიმაღლეზე. აღნიშნულ ხეობებს ტროგული ფორმა მხოლოდ ზემო ნაწილებში აქვთ; ტროგები ქვემოთკენ ტიპობრივ ეროზიულ ხეობებად იქცევიან. მდინარე საკენის ზემო წელის ხეობა ტიპობრივ ტროგულ ხასიათს ატარებს და ყურადღებას იპყრობს ფრიად წესიერად გამოსახული ბოლომორენული ზვინულებით, რომელთა რიცხვი ექვსს აღწევს. გვანდრა-საკენის შესართავს ქვემოთ კოდორის ხეობა მეტწილად ყუთისებური მოყვანილობისაა, ფსკერი ფართო აქვს, რიყე და დაბალი ალუვიური ტერასები კარგად არის გამოსახული. ზოგან ხეობა ვიწროვდება, მაგრამ იურული ნაფენების გავრცელების ზოლში ნამდვილ ვიწრობებს არსად აჩენს. მხოლოდ მთიანი ზოლის პერიფერიაზე კოდორი და მისი შემდინარეები კანიონების ქსელის სახით ჩაჭრილან ცარცული კირქვების ახალგაზრდა ანტიკლინურ გუმბათში. კოდორის კანიონის საწყის უბანს სოფელ ლათას ქვემოთ, „ბაგადის კლდეები“ ეწოდება.
კოდორის ხეობის ჰავა ნოტიოა, ზამთარი როგორც წესი თოვლიანია. ნალექების წლიური რაოდენობა 1600-იდან 2000 მმ-მდე. ხეობაში მდებარეობს სოფლები ომარიშარა, აჟარა, ლათა.
რუსეთ-საქართველოს ომი (2008)
2008 წლის აგვისტოში სეპარატისტებმა რუსეთის რეგულარული არმიის დახმარებით დაიწყეს შეტევები კოდორის ხეობის (ზემო აფხაზეთი) მიმართულებით. ხეობაში შეყვანილი იქნა რუსეთის რეგულარული არმიის კუთვნილი 135 ერთეული მძიმე ჯავშანტექნიკა, მრავალი საარტილერიო დანადგარი მათ შორის ე.წ „გრადის“ ტიპის ზალპური ცეცხლის მწარმოებელი იარაღი. ხეობას რამდენიმე დღის მანძილზე ბომბავდა რუსული ავიაცია. თავდასხმის შედეგად სეპარატისტებმა დიდი ზარალი ნახეს თუმცა მათ ზურგს რუსეთის რეგულარული არმია უმაგრებდა. შედეგად 3 მასირებული შეტევის მოგერიების მიუხედავად ქართულმა მსუბუქად შეიარაღებულმა საპოლიციო ნაწილებმა უკან დაიხიეს და 12 აგვისტოს დატოვეს ხეობა. პოლიციის ნაწილებთნ ერთად ხეობა დატოვა მშვიდობიანი მოსახლეობის უდიდესმა ნაწილმა, რომელმაც მესტიის რაიონს შეაფარა თავი. ამრიგად, აფხაზეთის ოკუპაციიდან 15 წლის შემდეგ, ცენტრალური ხელისუფლების მიერ ავტონომიის ერთადერთი კონტროლირებადი ნაწილი კოდორის ხეობა სეპარატისტთა ხელში გადავიდა.
2011 წლის სექტემბერში ოკუპანტებმა რუსი სამხედროებისთვის საკენსა და გენწვისში 5-სართულიანი კორპუსების მშენებლობა დაიწყეს. საგუშაგოები განლაგებულია ხეობის ოთხ სოფელში – საკენში, გენწვიშში, ომარიშარასა და ქვაბჩარაში.
სქოლიო
კატეგორია:საქართველოს ხეობები
ვანესა მეი
ვანესა მეი (Vanessa-Mae Vanakorn Nicholson; 陳美, Chén Měi; დ. 27 ოქტომბერი, 1978) — ბრიტანელი ვირტუოზი მევიოლინე და კომპოზიტორი, რომელიც ძირითადად ცნობილია ვიოლინოს ტექნო-აკუსტიკური შერწყმით, კლასიკური მუსიკის შესრულებით. მისმა ალბომების გაყიდვების მაჩვენებელმა რამდენიმე მილიონს მიაღწია, რამაც ის ერთ-ერთ ყველაზე მდიდარ არტისტად აქცია დიდ ბრიტანეთში 2006 წელს. ის ვანესა ვანაკორნის (მამის გვარი) სახელით მონაწილეობას იღებდა 2014 წლის ზამთრის ოლიმპიადაში ტაილანდის სახელით. საბოლოოდ ის დისკვალიფიცირებული იქნა, ვინაიდან მიიჩნიეს, რომ ლიცენზიის მინიჭებისას შესაძლოა სახეზე ყოფილიყო კორუფციის ელემენტები, თუმცა, მოგვიანებით სპორტის არბიტრაჟის სასამართლომ გადაწყვეტილება გააუქმა მისი დანაშაულის დასამტკიცებლად საქმეში არასაკმარისი სამხილის (რითაც დამტკიცდებოდა რაიმე მანიპულაციები) არსებობის გამო.
ვანესა მეი დაიბადა 1978 წლის 27 ოქტომბერს სინგაპურში, მამამისის — ტაილანდური წარმოშობის და დედამისის — ეროვნებით სინგაპურელი ოჯახში. ვანესა მეი 4 წლის იყო, როდესაც მისი მშობლები ერთმანეთს გაშორდნენ, დედამისი ცოლად გაჰყვა ბრიტანელ ადვოკატს გრემ ნიკოლსონს და ოჯახი საცხოვრებლად დიდ ბრიტანეთში გადავიდა.
ვანესა ქალაქ ლონდონში გაიზარდა, აქვს ბრიტანეთის მოქალაქეობა. ფორტეპიანოზე დაკვრა 3 წლიდან დაიწყო, ხოლო ვიოლინოზე 5 წლიდან უკრავს. 8 წლიდან ლონდონში ესწრებოდა ფრენსის ჰოლანდის სკოლას, 11 წლისას ჩააბარა სამეფო მუსიკის კოლეჯში. 2006 წელს პირველად მოინახულა შვეიცარიის კურორტი ცერმატი. შემდეგ წლებში იგი რეგულარულად სტუმრობდა ამ ადგილს, ხოლო 2009 წელს ცერმატში სახლი იყიდა. 2011 წელს იმყოფებოდა ჩეჩნეთში, სადაც აღინიშნებოდა რამზან კადიროვის დაბადების დღე. მეიმ შეასრულა წელიწადის დრონის ერთ-ერთი ნაწყვეტი, რისთვისაც გავრცელებული ინფორმაციით გადაეცა 500,000 დოლარი. ვანესა მეი იყო 2014 წლის სოჭის ზამთრის ოლიმპიადის მონაწილე თხილამურებით რბოლაში.
დოლი
მინი|დოლი დოლი — ქართული დასარტყმელი საკრავი. დოლი გავრცელებულია საქართველოს ბარის კუთხეებში. დოლი წარმოადგენს ხის პატარა ცილინდრულ კორპუსს, რომლის ორივე მხარეზე გადაკრულია ტყავი. ტყავი დამაგრებულია თასმებით და მასში გაყრილია რკინის რგოლები, რომლებითაც იჭიმება ტყავი. დოლის სიმაღლე ისე შეეფარდება ჟღერადი ზედაპირის დიამეტრს, როგორც 3:1. დოლზე (უფრო მეტად) უკრავენ ხელებით ან ჯოხებით. ზოგჯერ ჯოხს გაგანიერებული ბოლო აქვს. დოლი უჭირავთ მარცხენა იღლიის ქვეშ ან ჩამოკიდებული აქვთ. უკრავენ მჯდომარე მდგომარეობაში. ზოგჯერ მედოლე თვითონაც ცეკვავს. დოლზე ჯოხებით დაკვრისას, ერთი ჯოხით ურტყამენ ცალ მხარეს (ტყავზე), მეორეთი — მეორე მხარეს. ჯოხებს აქვთ ყულფები, რომლებითაც ჯოხები შემსრულებელს ხელებზე აქვს მიმაგრებული. დოლზე მიიღწევა ტრელები, ტრემოლო, ფორშლაკები. როდესაც ფორტეს ეფექტის მიღწევა სურთ, უკრავენ შუა ადგილას, ხოლო პიანოს დროს — დოლის ნაპირებზე. დოლის კორპუსი კეთდება ხისაგან. მისცემენ ცილინდრის ფორმას და გადააკრავენ ტყავს, რომელსაც ამაგრებენ თოკით ან თასმით. დოლზე უკრავენ ძირითადად მამაკაცები; ცეკვის დროს დოლი ხაზს უსვამს ცეკვის რიტმს. დოლთან ერთად ხშირად ხდება სხვა ერთი რომელიმე საკრავის გაერთიანება ანსამბლად, მაგალითად ჩონგურის ან ჭიბონის, ზურნის, დუდუკების და იშვიათად სალამურის.
რესურსები ინტერნეტში
კატეგორია:მუსიკალური ინსტრუმენტები ანბანის მიხედვით კატეგორია:ქართული ხალხური საკრავები კატეგორია:დასარტყმელი საკრავები
ბენი (მომღერალი)
სტელა როუზ ბენეტი (დ. 30 იანვარი, 2000 ) პროფესიულად ცნობილი როგორც ბენი (BENEE) - ახალ ზელანდიელი მომღერალი. თავიდან ცნობილო იყო როგორც Bene, მისი სოლო დებიუტი შედგა 2017 წელს სინგლით „Tough Guy“. პირველად ლოკალურ პოპულარობას მიაღწია სინგლებით „Glitter“ და „Soaked“, 2019 წელს საერთაშორისო პოპულარობა მოიპოვა სინგლით „Supalonely“ TikTok-ის პლატფორმის დახმარებით. 2020 წლის ნოემბერში გამოუშვა პირველი ალბომი „Hey U X“, აქამდე ორი EP გამოუშვა - „Fire on Marzz“ 2019 წლის ივნისში პროდიუსერ ჯოშ ფაუნტენის დახმარებით და „Stella & Steve“ იმავე წლის ნოემბერში. 2019 და 2020 წელს New Zealand Music Awards-ზე გაიმარჯვა საუკეთესო სოლო არტისტის, საუკეთესო პოპ-მომღერლის და წლის სინგლის ნომინაციებში.
ადრეული ცხოვრება: 2000-2017
სტელა როუზ ბენეტი დაიბადა და გაიზარდა ოკლენდში, ახალი ზელანდია. . იზრდებოდა "ძალიან მუსიკალურ ოჯახში", სადაც პოპულარობით სარგებლობდა Radiohead, Bjork და Groove Armada. რვა წლიდან სწავლობდა გიტარაზე დაკვრას, მაღალ კლასებში დაიწყო საქსოფონზე დაკვრის სწავლა. შემდგომში მუსიკას მთლიანად დაანება თავი და პრიორიტეტად წყალბურთი აირჩია. მისი თქმით წყალბურთი "მისი ცხოვრება" იყო და ახალ ზელანდიას წყალბურთის ნაკრებშიც წარმოადგენდა. მუსიკის დაწერით დაინტერესდა 17 წლის ასაკში, როდესაც გადაწყვიტა, რომ არ უნდოდა პროფესიონალური წყალბურთელის კარიერა. დადიოდა კათოლიკურ სკოლაში გოგონებისთვის - წმ. მარიამის სახ. კოლეჯში, სადაც მუსიკა ოთხი წლის განმავლობაში სავალდებულოდ შეისწავლება.
კარიერის დასაწყისი: 2017-2019
ბენიმ მუსიკალური კარიერა "Soundcloud"-ზე ქავერების დადებით დაიწყო, საკუთარი მუსიკის დაწერა დაიწყო 17 წლის ასაკში. პროფესიონალური მუსიკოსის კარიერის დაწყება იმის შემდეგ გადაწყვიტა, რაც ოკლენდის ტექნიკური უნივერსიტეტის კომუნიკახიის ფაკულტეტზე სწავლა ორი კვირის შემდეგ მიატოვა და, თავისი თქმით, "ცხოვრების მეოთხედის კრიზისი" განიცადა. . მისმა მუსიკამ მიიქცია პროდიუსერ ჯონ ფაუნტენის ყურადღება, რომელთანაც ერთად ის შემდგომში მუშაობდა სინგლებზე "Tough Guy" და "Soaked". მის კარიერაში პირველი მოხვედრა ჩართში 2018 წელს მოხდა სინგლით "Soaked" #58-ე ადგილზე.
2019 წლის თებერვალში გამოვიდა ლილი ალენის ოკლენდის კონცერტზე. ასევე ხელი მოაწერა კონტრაქტს ლეიბლ "Republic Records"-თან. პირველი EP "Fire On Marzz" იმავე წლის 28 ივნისს გამოუშვა "Bene"-ს სახელით. მეორე "e" შემდგომში "წარმოთქმის გასაადვილებლად" და საავტორო უფლებებთან დაკავშირებული პრობლემების გამო დაამატა. EP-მ #13-ე ადგილი დაიკავა ახალი ზელანდიის ალბომების ჩარტში და #75-ე ავსტრალიის ალბომების ჩარტში. ამ ჩანაწერით მან ასევე მოიპოვა 2019 წლის ახალი ზელანდიის საუკეთესო ახალი არტისტის, საუკეთესო პოპ არტისტის და წლის სინგლის ჯილდოები.
ბენის მომდევმო EP, "Stella & Steve" 2019 წლის 15 ნოემბერს გამოვიდა. EP-ში შედის სინგლი "Supalonely", რომელმაც 2020 წლის მარტში "TikTok"-ის ვიდეო პლატფორმაზე საერთაშორისო პოპულარობა მოიპოვა. ეს მისი მეორე სიმღერა იყო, რომელიც პლატფორმაზე გახდა ცნობილი, პირველი სინგლი "Glitter" იყო 2019 წლის დეკემბერში. 2019 წელს ის ასევე ამერიკელი მომღერლის, ქონან გრეის ტურში მონაწილეობდა ცხრა კონცერტის განმავლობაში.
2020-დღეს
ბენის პირველი ტური ჩრდილოეთ ამერიკაში ამერიკელი მომღერლის, რემი ვულფის მხარდაჭერით გაუქმდა COVID-19-ის პანდემიასთან დაკავშირებით. 2020 წელს შედგა ბენის ტელევიზიური დებიუტი "The Tonight Show, starring John Falton"-ზე, სადაც მან გას დაპერტონთან ერთად "Supalonely" შეასრულა. COVID-19-ის პანდემიის ლოქდაუნის დროს, ზაფხულში მან გამოუშვა სინგლები "Night Garden" და "Snail". 2020 წელს მეორედ მოიგო ახალი ზელანდიის საუკეთესო სოლო არტისტის, საუკეთესო პოპ არტისტის და წლის სინგლის (Supalonely) ჯილდოები.
სქოლიო
კატეგორია:მომღერლები კატეგორია:ახალი ზელანდიელი მომღერლები კატეგორია:ქალი მომღერლები
შვარცბერგჰორნი
შვარცბერგჰორნი (Schwarzberghorn) — მთა პენინის ალპებში, შვეიცარიისა და იტალიის საზღვარზე. მისი მწვერვალი (3609 მ) სამწერტილიანია, მატერტალის, საასტალისა და მდინარე ანცის ხეობებებს შორის.
რესურსები ინტერნეტში
კატეგორია:შვეიცარიის მთები კატეგორია:იტალიის მთები კატეგორია:ალპები
Inquisitor multilirata
Inquisitor multilirata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
უაიომინგი
კატეგორია:აშშ-ის შტატები
კლარკ-ფორკი
იხილეთ აგრეთვე
კატეგორია:აიდაჰოს ქალაქები